A4-0063/98

Ψήφισμα σχετικά με την ειδική έκθεση αριθ. 6/97 του Ελεγκτικού Συνεδρίου με θέμα τις επιχορηγήσεις TACIS προς την Ουκρανία, συνοδευόμενη από τις απαντήσεις της Επιτροπής (C4-0350/97)

Το Ευρωπαΐκό Κοινοβούλιο,

- έχοντας υπόψη την ειδική έκθεση αριθ. 6/97 του Ελεγκτικού Συνεδρίου (C4-0350/97) ((ΕΕ C 171της 5.6.1997, σελ. 1)),

- έχοντας υπόψη την «προσωρινή αξιολόγηση» του Προγράμματος TACIS από τη Μονάδα Αξιολόγησης της Γενικής Διεύθυνσης 1Α της Επιτροπής,

- έχοντας υπόψη τα άρθρα 188Γ, παράγραφος 4 και 206, παράγραφος 1 της Συνθήκης ΕΚ,

- έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Εξωτερικών Οικονομικών Σχέσεων (A4-0063/98),

Εφαρμογή του προγράμματος

1. εκφράζει τη λύπη του για το γεγονός ότι μόνο 37,5% του συνόλου των αναλήψεων υποχρεώσεων TACIS στην Ουκρανία, από το 1991 έως τα μέσα του 1996, οδήγησαν σε πληρωμές κατά το διάστημα αυτό και ότι, για τα προγράμματα πυρηνικής ασφάλειας, το αντίστοιχο ποσοστό ανέρχεται μόλις σε 25,5% 7 πιστεύει ότι αυτός ο ρυθμός δημοσιονομικής εκτέλεσης είναι πολύ βραδύς και υποσκάπτει το πρόγραμμα σε επίπεδο πολιτικής, ιδίως στον πυρηνικό τομέα 7

2. σημειώνει τις προσπάθειες της Επιτροπής για επιτάχυνση της εκτέλεσης κατά το 1997, οι οποίες είχαν ως αποτέλεσμα να υπερκαλυφθούν κατά τη διάρκεια του έτους οι συνολικοί στόχοι ανάθεσης συμβάσεων TACIS, αλλά τονίζει την επιτακτική ανάγκη να μεταφραστούν οι συμβάσεις αυτές σε συγκεκριμένη δράση όσο το δυνατόν συντομότερα 7

3. διαπιστώνει ότι οι δυσκολίες της εφαρμογής του TACIS στην Ουκρανία οφείλονταν κυρίως στους ακόλουθους παράγοντες:

- έλλειψη σταθερής πολιτικής εκ μέρους των αρχών της Ουκρανίας για την εφαρμογή μιας σύντομης μετάβασης στην οικονομία της αγοράς,

- ανεπαρκείς και ασταθείς ανθρώπινοι πόροι σε όλες τις εμπλεκόμενες υπηρεσίες της Επιτροπής και τις εθνικές υπηρεσίες, ιδίως στην Αντιπροσωπεία της Επιτροπής στο Κίεβο,

- κατάτμηση της δαπάνης σε σχετικώς μικρά σχέδια περιορισμένου αντικτύπου, με αποτέλεσμα έναν υπέρμετρο διοικητικό φόρτο σε σχέση με τα δυνητικά οφέλη,

- έλλειψη σαφήνειας και εστίασης όσον αφορά τους στρατηγικούς στόχους του προγράμματος TACIS,

- διοικητικές ελλείψεις των συνεργαζόμενων οργανισμών στην Ουκρανία,

- συχνά αποκλίνουσες πολιτικές και προτεραιότητες από μέρους της Επιτροπής και των Ουκρανών χρηματοδοτουμένων, ενίοτε με αποτέλεσμα οι τελευταίοι να μη δείχνουν προσήλωση στο TACIS,

- ανεπαρκής συντονισμός και ασαφής καταμερισμός αρμοδιοτήτων ανάμεσα στην Επιτροπή και (i) τους άλλους εξωτερικούς χορηγούς βοήθειας, (ii) τα γραφεία συμβούλων/εργολήπτες και (iii) τους ουκρανικούς συνεργαζόμενους οργανισμούς,

- υπερβολικά περίπλοκες και μακρόχρονες διαδικασίες προγραμματισμού και ανάθεσης συμβάσεων 7

4. συνιστά:

- να συνεχίσει η Επιτροπή την πολιτική της που αποβλέπει σε μείωση του αριθμού των χρηματοδοτούμενων σχεδίων, εστιάζοντας το ουκρανικό εθνικό πρόγραμμα TACIS σε περιορισμένο αριθμό τομέων, που θα διατηρηθούν τουλάχιστον για την τετραετή περίοδο που προβλέπεται από το ενδεικτικό πρόγραμμα, και να συγκεντρώνει τους πόρους σε πολύ λιγότερα και μεγαλύτερα σχέδια (κατ' ανώτατο όριο 10 κάθε χρόνο, πέραν των συμβάσεων BISTRO),

- να επανεξετάσει η Επιτροπή όλα τα τρέχοντα σχέδια TACIS στην Ουκρανία, με την προοπτική να ακυρώσει ή να διακόψει όλα τα παλιά και μη αποδοτικά σχέδια έως τον Ιούνιο του 1998,

- να εξασφαλίσει η Επιτροπή πολύ καλύτερη στελέχωση για την αντιπροσωπεία της στο Κίεβο, εν ανάγκη με αναδιάταξη προσωπικού από τις Βρυξέλλες 7 επισημαίνει την πρωτοβουλία άλλων χορηγών βοήθειας για αναδιάταξη προσωπικού σε τοπικό επίπεδο, ως πείραμα άξιο ενδιαφέροντος,

- να αναλάβει δράση η Επιτροπή για να εξασφαλίσει μεγαλύτερη συνέχεια του προσωπικού στη ΓΔ1Α, ιδίως στις ανώτατες βαθμίθες,

- να προβαίνει εφ' εξής η Επιτροπή σε ανάληψη δαπανών στο πλαίσιο του ουκρανικού προγράμματος TACIS μόνο όταν οι σχετικοί διαγωνισμοί μπορούν να περατωθούν μέσα σε 6 μήνες, ειδάλλως η ανάληψη δαπάνης θα πρέπει κανονικά να ακυρώνεται,

- οι δαπάνες που δεν μπορούν να εκτελεσθούν σε εύλογο χρονικό διάστημα να ανακατανέμονται σε οριζόντια προγράμματα TACIS όλων των δικαιούχων χωρών, ύστερα από υποβολή κατάλληλων αιτήσεων για σχέδια 7

- το πρόβλημα του ανεπαρκούς συντονισμού μεταξύ διεθνών δωρητών και ιδιαίτερα μεταξύ της Ένωσης και των κρατών μελών να αντιμετωπισθεί ως προτεραιότητα 7

Πυρηνική ασφάλεια

5. εκφράζει τη βαθειά του λύπη για τις σοβαρές ελλείψεις και καθυστερήσεις του ουκρανικού προγράμματος πυρηνικής ασφάλειας, τις οποίες αποκάλυψε το Ελεγκτικό Συνέδριο 7 υπενθυμίζει σε όλες τις ενδιαφερόμενες πλευρές την κοινή ευθύνη τους γι' αυτές και τους κινδύνους που συνδέονται με τη συνεχιζόμενη καθυστέρηση 7

6. σημειώνει ότι οι συνεχιζόμενες εμπλοκές στο ουκρανικό πρόγραμμα πυρηνικής ασφάλειας μπορούν να αποδοθούν στη διασπορά αρμοδιοτήτων για τη λήψη αποφάσεων και στις διαφορές πολιτικής ανάμεσα στους διάφορους χορηγούς και αποδέκτες, σε συνδυασμό με τις εσωτερικές δυσκολίες του ουκρανικού πυρηνικού τομέα 7 καλεί ως εκ τούτου την Επιτροπή να ετοιμάσει εναλλακτικά σχέδια για μεγαλύτερη ανεξάρτητη παροχή βοήθειας στον τομέα της πυρηνικής ασφάλειας σε απ' ευθείας συμφωνία με τις ουκρανικές αρχές, αν το πρόγραμμα της Ομάδας των Επτά δεν πραγματοποιήσει αισθητή πρόοδο έως τον Δεκέμβριο του 1998 7

7. τελεί εν αναμονή της επικείμενης έκθεσης του Ελεγκτικού Συνεδρίου για την πυρηνική ασφάλεια στο πλαίσιο των προγραμμάτων TACIS και PHARE στις αρχές του 1998 7 τονίζει ότι η έκθεση αυτή θα παράσχει στο Ευρωπαΐκό Κοινοβούλιο την ευκαιρία για μια ενδελεχή επανεξέταση της αποτελεσματικότητας αυτής της πολιτικής καθώς και των συνεπειών για τον μελλοντικό της προσανατολισμό 7

Αξιολόγηση

8. χαιρετίζει τη δημιουργία εσωτερικής μονάδας αξιολόγησης στη ΓΔ1Α 7 καλεί την Επιτροπή να εξασφαλίσει ότι η μονάδα αυτή θα έχει αυξημένη ανεξαρτησία και επαρκείς πόρους για την αποτελεσματική εκπλήρωση της αποστολής της 7 τονίζει την ανάγκη αξιολόγησης σχεδίων πέραν του χρόνου ολοκλήρωσής τους, για τη σωστή εκμετάλλευση της αποκομισθείσας εμπειρίας για μελλοντικές δραστηριότητες 7

9. υπογραμμίζει την ανάγκη ενθάρρυνσης μιας περισσότερο στρατηγικής προσέγγισης στην αναγνώριση των εθνικών αναγκών και κατευθύνσεων της αλλαγής στην Ουκρανία 7 ιδιαίτερα η εφαρμογή της προσωρινής συμφωνίας και της συμφωνίας εταιρικής σχέσης και συνεργασίας με την Ουκρανία θα πρέπει να ενσωματωθεί άμεσα στα προγράμματα TACIS 7

Γενικές παρατηρήσεις

10. τονίζει ότι η πολιτική της παροχής τεχνικής βοήθειας για τη διαδικασία μετάβσης στην Ουκρανία, ή αλλού, πρέπει να υπόκειται σε συνεχή επανεξέταση υπό το πρίσμα της αποτελεσματικότητάς της 7 επιπροσθέτως, τονίζει εκ νέου ότι ένα προαπαιτούμενο για την παροχή τέτοιας βοήθειας είναι η σαφής προσήλωση στην προστασία των οικονομικών συμφερόντων της Κοινότητας εκ μέρους της αποδέκτριας χώρας 7

11. εφιστά την προσοχή στο γεγονός ότι η Ουκρανία λαμβάνει επίσης χρηματοδότηση στο πλαίσιο του Προγράμματος Δημοκρατία του TACIS, η διαχείριση και χρηματοδότηση του οποίου πραγματοποιούνται χωριστά από το κύριο Πρόγραμμα TACIS και συμπληρώνονται με εισφορές του Ευρωπαΐκού Κοινοβουλίου 7 τονίζει εκ νέου την προσήλωσή του στη συνεχιζόμενη επιτυχία του Προγράμματος Δημοκρατία, επισημαίνοντας ότι οι παρατηρήσεις του Ελεγκτικού Συνεδρίου και της παρούσας έκθεσης ισχύουν μόνο για το κύριο πρόγραμμα TACIS 7

12. θεωρεί ότι η Επιτροπή θα πρέπει να προετοιμάσει πρόταση περί της νομικής βάσης που θα επιτρέπει την χρησιμοποίηση των κεφαλαίων TACIS για τη χρηματοδότηση της συνεργασίας με την Ουκρανία στο πλαίσιο του 5ου ερευνητικού προγράμματος πλαισίου 7

13. αναθέτει στον Πρόεδρό του να διαβιβάσει το παρόν ψήφισμα στην Επιτροπή, στο Συμβούλιο και στο Ελεγκτικό Συνέδριο.